פלקטרן

פלקטרן (בגרמנית: Flecktarn; 'הסוואת כתמים/נקודות') הוא כינוי למשפחת סכמות הסוואה המבוססת על עיצוב גרמני משנת 1974 אשר נמצא בשירות מספר צבאות ברחבי העולם, בהם גרמניה, דנמרק ויפן.

סכמת ההסוואה עוצבה בשנת 1974 בהשראת סכמות ההסוואה שפותחו במחצית השנייה של מלחמת העולם השנייה ובעיקרן סכמת 'עלי אלון' (M-44), היא פותחה בגרמניה המערבית לשימוש הבונדסוור כתחליף למדי הירוק זית, אך נקלטה באופן רשמי רק עם איחוד גרמניה ב-1990. הסכמה כוללת עיצובים בעלי 3, 4, 5, או 6 גוני צבע ועל בסיס העיצוב המקורי פיתחו מדינות שונות שלל סכמות בעלות גוני צבע שונים לשימוש באזורי אקלים שונים. לצד גרמניה, הצבאות העיקריים שעושים שימוש נרחב בסכמה למדי הקרב והעבודה הסדירים הם דנמרק ויפן, מעבר לכך כוחות ביטחון מרחבי העולם עושים שימוש מצומצם יותר לשירות יחידות בודדות או לאזורים מסוימים.

הפלקטרן הבסיסי בשירות הבונדסוור הגרמני הוא בתצורת 5 גוונים ומורכב מ-15% ירוק בהיר, 20% ירוק זית בהיר, 35% ירוק כהה, 20% חום ו-10% שחור. בשנת 2013 חברת מיל-טק הגרמנית פיתחה עיצוב מחודש לפלקטרן המבוסס על סכמה רב-אזורית תחת השם 'פלקטרן צחיח' (Flecktarn Arid), אך סכמה זו טרם נכנסה לשירות וכיום היא משווקת לשוק האזרחי.

משתמשות עיקריות

  גרמניה - מספר וריאציות של הפלקטרן נמצאות בשירות הזרועות השונים של הבונדסוור, סכמה זאת משמשת למדי הקרב והעבודה הסדירים של החיילים.
  אוקראינה - מספר יחידות אוקראיניות עושות שימוש בפלקטרן, בהן גדוד אזוב וגדוד דונבאס.
  בלגיה - בעיקר בשימוש חיל האוויר הבלגי והכוחות המוצנחים.
  דנמרק - דנמרק עושה שימוש בעיצוב מקומי של הפלקטרן במדי קרב ועבודה הסדירים של כוחות הביטחון. הסכמות כוללות את ה-M84 לאקלים אירופאי וה-M01 לאקלים מדברי.
  יפן - יפן פיתחה עיצוב דומה המבוסס על הפלטרן בשם 'סימן II'. בדומה לבונדסוור, כוחות ההגנה של יפן עושים שימוש נרחב בסכמה זאת לשימוש במדי קרב ועבודה - עם מספר וריאציות בגווני צבא בהתאם לתנאי השטח.
  פולין - בעיקר בשימוש כוחות שיטור בשירות באזורי שטח בנוי.
  סין - סין פיתחה עיצוב לשירות באזורים חורפיים והרריים - בעיקר בחבל טיבט, הסכמה זכתה לכינוי 'טיבטרן' (Tibetarn).
  רוסיה - כחלק ממגוון סכמות ההסוואה הנהוגות ברחבי כוחות הביטחון של רוסיה, נהוגות גם מספר גרסאות מקומיות של הפלקטרן, בהם 'פלקטרן D' או 'Sever' (צפון) ו-'Tochka-4'. מספר יחידות מיוחדות עושות שימוש גם בווריאציה הסינית החורפית 'טיבטרן'.

וריאציות שונות

ראו גם
 ספליטרטרן
 מנומר (סכמת הסוואה)
 הסוואה צבאית

קישורים חיצוניים

סכמות הסוואה